钦定古今图书集成/明伦汇编/家范典/第083卷 > 范弘嗣做人镜 > 《夫妇》
## 钦定古今图书集成/明伦汇编/家范典/第083卷 > 范弘嗣做人镜 > 《夫妇》

夫妇，意相比也，情相昵也，而主于有别。夫象日，妇象
月，日月迭运，昼夜相照为望，相映为弦，相避为朔，相
交为合璧。月止一会，妇人阴类，故称“月事。”夫与合寝，
以应日月之交，既孕不复会。古者《月令》多忌，欲人谨
房闼，远色欲，其防甚严，法天以有别也。故寿命延，聪
明长，而子嗣广矣。无别，则媟亵蛊惑，夭亡随之，乃以
相助相成也，所以为别也。若以“不正狎其夫，好色迷
其妇”，大有妨于别矣